CELEX: 62017TN0734
Language: hu
Date: 2017-11-03 00:00:00
Title: T-734/17. sz. ügy: 2017. november 3-án benyújtott kereset – ViaSat kontra Bizottság

22.1.2018   
            
            
               HU
            
            
               Az Európai Unió Hivatalos Lapja
            
            
               C 22/48
            
         2017. november 3-án benyújtott kereset – ViaSat kontra Bizottság
   (T-734/17. sz. ügy)
   (2018/C 022/64)
   Az eljárás nyelve: angol
   
      Felek
   
   
      Felperes: ViaSat, Inc. (Carlsbad, Kalifornia, Egyesült Államok) (képviselők: J. Ruiz Calzado, L. Marco Perpiñà és S. Semey ügyvédek)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               az 1049/2001 rendelet 8. cikke (3) bekezdésének megfelelően semmisítse meg a Bizottság 2017. augusztus 24-i abból eredő kedvezőtlen, hallgatólagos határozatát, hogy a Bizottság nem válaszolt az előírt határidőn belül a páneurópai mobil műholdas szolgáltatásokat nyújtó rendszerekkel kapcsolatos pályázati felhívás keretében előadott vagy kicserélt információkat érintő részében a 2017/2592. szám alatt 2017. május 2-án nyilvántartásba vett, dokumentumokhoz való hozzáférés iránti kérelemmel kapcsolatos, a felperesnek a 2017. július 10-i dokumentumokhoz való hozzáférés iránti megerősítő kérelmére;
            
         
               —
            
            
               a Bizottságot kötelezze a költségeknek – többek között a beavatkozó felek költségeinek – a viselésére
            
         
      Jogalapok és fontosabb érvek
   
   Keresete alátámasztása érdekében a felperes két jogalapra hivatkozik.
   
               1.
            
            
               Az első, arra alapított jogalap, hogy a Bizottság megsértette az EUMSZ 296. cikk (2) bekezdése értelmében rá háruló indokolási kötelezettséget.
            
         
               2.
            
            
               A második, arra alapított jogalap, hogy a Bizottság nem végezte el a kérelmezett dokumentumok konkrét és egyenkénti vizsgálatát.